هزاران پناهجوی افغانستانی به تاجیکستان می‌روند

به گفته مقامات تاجیکستان در صورت بدتر شدن وضعیت افغانستان، ممکن است ۱۱ تا ۱۲ هزار نفر دیگر تا پایان سال ۲۰۲۲ به تاجیکستان فرار کنند.

کد خبر: ۵۰۳۰۹۸

تاریخ: ۰۹ بهمن ۱۴۰۰ - ۰۸:۵۷

به گزارش گروه بین‌الملل دفاع‌پرس به نقل از تاس، «ایگور لیاکین فرولوف»، سفیر روسیه روز جمعه در شهر «دوشنبه» پایتخت تاجیکستان در سخنانی، اظهار داشت: پناهجویان بیشتری ممکن است از افغانستان به تاجیکستان بیایند.

وی گفت که سرویس‌های امنیتی ویژه تاجیکستان و روسیه برای شناسایی شبه نظامیان در میان پناهجویان تلاش می‌کنند.

لیاکین فرولوف گفت: «در صورت وخامت بیشتر وضعیت در افغانستان، که هم‌اکنون با یک بحران عمیق اجتماعی-اقتصادی مواجه است، ممکن است موج جدیدی از پناهجویان به تاجیکستان بیاید. مقامات تاجیکستان به همراه شرکای بین المللی به رهبری دفتر کمیساریای عالی سازمان ملل متحد در امور پناهندگان، در حال توسعه طرح‌های واکنش مناسب هستند.»

این دیپلمات گفت: بر اساس چشم‌انداز آنها، در صورت بدتر شدن وضعیت در افغانستان، ممکن است ۱۱ تا ۱۲ هزار نفر دیگر از مردم این کشور تا پایان سال ۲۰۲۲ به تاجیکستان فرار کنند.

سفیر گفت: «ما امیدواریم دوشنبه بتواند از هجوم گسترده جدید پناهجویان جلوگیری کند که مستلزم هزینه‌های مالی جدی و کار سازمانی زیادی برای پذیرش، بررسی و اسکان آن‌هاست. علاوه بر این، همیشه این خطر وجود دارد که شبه‌نظامیان و رادیکال‌های بالقوه به پناهندگان صلح‌جو نفوذ کنند.»

وی گفت: «البته رهبری تاجیکستان این را به خوبی درک می‌کند. بنابراین، مقامات ذی‌صلاح تاجیکستان در حال انجام کار‌های اطلاعاتی منظم در این زمینه از جمله با همکاری ادارات مربوطه روسیه هستند.»

پس از آنکه جو بایدن، رئیس جمهور آمریکا پایان عملیات نظامی واشنگتن در افغانستان را اعلام کرد، طالبان بدون مواجهه با هیچ مقاومتی کابل را تصرف کردند.

به گفته وزارت کشور تاجیکستان، این کشور در ۱۵ سال گذشته بیش از سه هزار خانواده پناهجوی افغان را ثبت کرده است که تعداد آن‌ها در مجموع ۱۵ هزار نفر است. تاجیکستان با هزار و ۳۴۴ کیلومتر طولانی‌ترین مرز را با افغانستان دارد.

انتهای پیام/ ۱۳۴